FORTH พุ่งกระฉูด 8% ลุ้นครึ่งปีหลังโตเด่นต่อเนื่อง-ตุน Backlog แน่น 2.3 พันลบ.
FORTH พุ่งกระฉูด 8% ลุ้นครึ่งปีหลังโตเด่นต่อเนื่อง-ตุน Backlog แน่น 2.3 พันลบ. พร้อมลุยประมูลงานใหม่กว่า 9 พันลบ.หวังได้งาน 70%
FORTH พุ่งกระฉูด 8% ลุ้นครึ่งปีหลังโตเด่นต่อเนื่อง-ตุน Backlog แน่น 2.3 พันลบ. พร้อมลุยประมูลงานใหม่กว่า 9 พันลบ.
2 ก.ย. 2564

ผู้สื่อข่าวรายงานว่า วันนี้(2 ก.ย.64) ราคาหุ้นบริษัท ฟอร์ท คอร์ปอเรชั่น จำกัด (มหาชน)  หรือ FORTH ณ เวลา 11.08 น. อยู่ที่ระดับ 15.90 บาท บวก 1.20 บาท หรือ 8.16% ด้วยมูลค่าซื้อขาย 81.59 ล้านบาท

โดยก่อนหน้านี้นายชัชวิน พิพัฒน์โชติธรรม ผู้ช่วยประธานกรรมการบริหาร FORTH เปิดเผยว่า บริษัทคาดว่าทิศทางผลประกอบการในช่วงครึ่งปีหลังยังสามารถเติบโตได้อย่างต่อเนื่อง แม้ว่าจะมีสถานการณ์การแพร่ระบาดของเชื้อไวรัสโควิด-19 กระทบทำให้บางโครงการต้องชะลอออกไปบ้าง แต่ปัจจุบันบริษัทมีงานในมือ (Backlog) มูลค่าราว 2,300 ล้านบาท ซึ่งจะทยอยรับรู้รายได้เข้ามาในช่วงที่เหลือของปีนี้เกือบทั้งหมด
นอกจากนี้ บริษัทเตรียมเข้าประมูลงานใหม่อย่างต่อเนื่อง มูลค่รวมราว 9,700 ล้านบาท รวม 17 โครงการ โดยบริษัทคาดหวังจะได้งานไม่ต่ำกว่า 70% ของมูลค่างานทั้งหมด แบ่งเป็นโครงการจากหน่วยงานการไฟฟ้า โครงการจากหน่วยงานสังกัดกระทรวงมหาดไทยและกระทวงอุดมศึกษา หน่วยงานสังกัดกระทรวงคมนาคม และหน่าวยงานสังกัดกระทรวงยุติธรรม ที่จะเข้ามาเสริมการเติบโตของบริษัทในช่วงที่เหลือของปีนี้
ทั้งนี้ FORTH แจ้งผลดำเนินงานไตรมาส 2/64 มีกำไรสุทธิ 202 ล้านบาท เพิ่มขึ้น 330% จากงวดเดียวกันปีก่อนที่มีกำไรสุทธิอยู่ที่ 47 ล้านบาท โดยมีรายได้รวม 2,063 ล้านบาท เพิ่มขึ้น 30% จากงวดเดียวกันปีก่อนที่มีรายได้รวมอยู่ที่ 1,585 ล้านบาท ส่วนงวด 6 เดือนแรกของปี 64 มีกำไรสุทธิ 386 ล้านบาท เพิ่มขึ้น 222% จากงวดเดียวกันปีก่อนที่มีกำไรสุทธิ 120 ล้านบาท และมีรายได้รวม 4,036 ล้านบาท เพิ่มขึ้น 28% จากงวดเดียวกันปีก่อนที่มีรายได้รวม 3,157 ล้านบาท